**Du büst stark**

1. Wat anner Lüüd vertellen doot

is faken nich för di so goot,

jedeen, di van de Siet anblafft

as wöörst nix as Gurkensaft.

Di kann an de Siet nüms drücken,

Grootmuuls Sabbelee nich knicken:

Du büst ja stark.

Ref.

Du büst stark!

Laat jüm snacken, quarken un griesmulen.

Achter kloke Wöör sik schulen.

Laat jüm dickdoon ganze Daag.

Du seggst jüm op jedeen Fraag:

Ik bün stark! Un ik will, dat ji dat markt:

Ik bün richtig stark!

1. Du kannst mit dien Fehlers leven,

anner Lüüd ok licht vergeven.

Du magst seggen, wat du dinkst.

Kannst danke segg’n, wenn een wat schinkt.

Di kann an de Siet nüms drücken,

Grootmuuls Sabbelee nich knicken:

Du büst ja stark.

Ref.

Du büst stark!

Laat jüm snacken, quarken un griesmulen,

achter kloke Wöör sik schulen.

Laat jüm dickdoon ganze Daag.

Du seggst jüm op jedeen Fraag:

Ik bün stark! Un ik will, dat ji dat markt:

Ik bün richtig stark!

Bridge

1. Jedeen is mal an de Tuur,

kriggt von’t Leven en Regenschuur.

Sitt denn trurig an de Eer,

wo kummt nu de Tokunft her?

Denn mütt annerseen di drücken

un mit warme Wöör di stütten:

De is stark!

Ref.

Wi sünd stark!

Laat jüm snacken, quarken un griesmulen,

achter kloke Wöör sik schulen.

Laat jüm dickdoon ganze Daag.

Du seggst jüm op jedeen Fraag:

Wi sünd stark! Un ik will, dat ji dat markt:

Wi sünd richtig stark!

Hans-Hinrich Kahrs, 11.10.2020